കാലങ്ങളുടെ കാത്തിരിപ്പിനൊടുവില് പൊന്നാനി അങ്ങാടി പാലത്തിന് ശാപമോക്ഷമാവുന്നു പൊന്നാനി: കാലങ്ങളുടെ കാത്തിരിപ്പിനൊടുവില് പൊന്നാനി അങ്ങാടി പാലത്തിന് ശാപമോക്ഷമാവുന്നു. പൊന്നാനിയിലെ കാലപ്പഴക്കമേറിയ പ്രധാന പാലമായ അങ്ങാടി പാലം പൊളിച്ചു വീതി കൂടിയ പുതിയ പാലം നിര്മിക്കുന്നതിന്റെ ഭാഗമായുള്ള ഡിസൈനാണ് ഇറിഗേഷന് വിഭാഗം തയ്യാറാക്കുന്നത്. കനോലികനാല് വീതി വര്ധിപ്പിക്കുന്നതിന്റെ ഭാഗമായി കനോലി കനാലിലെ പാലങ്ങള് പുതുക്കിപ്പണിയുന്നതിന്റെ ഭാഗമായാണ് പൊന്നാനി അങ്ങാടിപ്പാലവും പുതുക്കി പണിയുന്നത്. ഇറിഗേഷന് വകുപ്പിന്റെ ഡിസൈനിങ് വിഭാഗമായ ഐ.ഡി.ആര്.ബിയാണ് രൂപരേഖ തയ്യാറാക്കുന്നത്. കനാലിലെ ഉയര്ന്ന ജലനിരപ്പില് നിന്നും ആറ് മീറ്റര് ഉയരത്തിലും, 45 മീറ്റര് വീതിയിലുമാണ് പാലം നിര്മ്മിക്കുക. രണ്ട് വരിപാതയായാണ് പുതിയ പാലം രൂപകല്പ്പന ചെയ്യുന്നത്. ഡിസൈന് തയ്യാറായാല് ഡീറ്റെയില്ഡ് പ്ര?ജക്ട് റിപ്പോര്ട്ട് സര്ക്കാരിന് സമര്പ്പിക്കും. പാലം വീതി കൂട്ടുന്നതിനനുസരിച്ച് അപ്രോച്ച് റോഡിന്റെ വീതി വര്ധിപ്പിക്കാനായി സമീപത്തെ കെട്ടിടങ്ങള് പൊളിച്ചു നീക്കേണ്ടി വരുംനിലവില് അഞ്ച് മീറ്റര് മാത്രം വീതിയുള്ള പാലത്തിലൂടെ വാഹനങ്ങള് ഏറെ പ്രയാസപ്പെട്ടാണ് കടന്ന് പോകുന്നത്.ദേശീയ ജലപാത മൂന്നില് ഉള്പ്പെട്ട കനോലി കനാല് 40 മീറ്ററായി വീതി വര്ധിപ്പിക്കാനാണ് തീരുമാനം. വലിയ വാഹനങ്ങള് പാലത്തിലൂടെ കടന്നു പോകുമ്ബോള് ഗതാഗത സ്തംഭനമുണ്ടാവുന്നതും പതിവാണ്.പൊന്നാനി അങ്ങാടിയിലെ ഇടുങ്ങിയ പാലത്തിലൂടെ ഇരുഭാഗങ്ങളില് നിന്നും വാഹനങ്ങള് കടന്നു പോകുന്നതാണ് ഗതാഗത സ്തംഭനത്തിന് കാരണമാകുന്നത്.പലപ്പോഴും മണിക്കൂറോളമാണ് അങ്ങാടിയില് ഗതാഗത സ്തംഭനമുണ്ടാകുന്നത്. കോടതിപ്പടി മുതല് ചാണ റോഡ് വരെയാണ് ഗതാഗതക്കുരുക്ക് നേരിടുന്ന പ്രധാന ഭാഗം. പാലം പുതുക്കി പണിയണമെന്നത് കാലങ്ങളായുള്ള ആവശ്യമാണ്.